ЕВРОПРОЕКТИ :: Купуваме ягоди и билки в интернет\n23.03.2007 23:00 - Купуваме ягоди и билки в интернет\n8% от нивите да са за екоземеделие, пише в националния план\nЯгоди, билки, мляко и месо, които са произведени без нитрати и употреба на химически вещества, ще се предлагат в интернет.\nЩе бъде разработен специален сайт, от който ще могат да се купят екопродукти онлайн. Това предвижда Националният план за развитие на биологичното земеделие у нас, който беше приет от Министерския съвет.\nСтоките ще бъдат малко по-скъпи от продуктите, които се предлагат по пазарите, но ще са гарантирано безвредни. Цената на килограм екоплодове е с около 25 на сто по-висока от тази на отглежданите с нитрати, обясняват биоземеделци.\n8 на сто от обработваемите земи в България да се използват за екологично земеделие до 2013 г., предвижда планът, разработен от земеделското министерство.\nПоне 3% от храната, която купуваме, да бъде екологично чиста. Това е другата цел, която трябва да бъде постигната до 6 години. За това ще бъдат отделени над 312 млн. eвро. Държавата ще подпомага производството на екологични зеленчуци, етерично-маслени, лечебни растения и фуражи. Те са и козът на родните производители за пробив на европейските пазари, твърдят експертите.\n150 фирми са заявили, че отглеждат екорастения и животни от началото на 2007 г. Продукцията им се преработва от 23 компании и се разпространява от 8 търговци. Екопродуктите се отглеждат на ниви от над 30 000 дка. Билки и диворастящи плодове се берат на площ от 1 101 430 дка.\nНа 26.03 НССЗ започва провеждането на поредица семинари във всички областни центрове\nЕК РАЗРЕШИ ИЗНОСА ОТ НЕЛИЦЕНЗИРАНИ МАНДРИ ИЗВЪН ОБЩНОСТТА


Ако на Марс играеха шах – Orbit Battle : Board Delights\nHristo Simeonov 08/08/2019\nДа ви кажа правичката – нямах си никаква идея за съществуването на тази игра. Ама била някаква настолна версия на популярна видео игра. Ама била успешно финансирана. Ама била норвежка (пази, Боже ). „Нищо не знам“, както казва студент преди изпит.\nИграта ми бе предоставена с благословията на чичо Деян от BigBoxGamers\n( ако не сте ги чували и там пишат ревюта на настолни игри, цък на линкчето ), до когото пък е достигнала по „неведоми божи пътеки“. Тук е момента да отворя една скоба и да ви разкажа малко за „Игрите на Деян“. Това е една особена категория настолни забавления, която няма да откриете нито в популярните родни магазини, нито в „Ebay“, „Amazon“ или BoardGameGeek…а\nпонякога и собствените им дизайнери не знаят за съществуването им. Деян обаче някак се добира до тези НИКОМУ НЕИЗВЕСТНИ ЗАГЛАВИЯ и ни „тероризира“ да ги играем…пък от време на време и да пишем ревюта за тях.\nСложих „тероризира“ в кавичка, защото, ако искате ми вярвайте, но понякога сред „Игрите на Деян“ има неочаквани попадения – разкошни бужита, които никога няма да достигнат до широката публика, защото не са дело на голям дизайнер, не ги издава „мастито“ гейм студио и не пристигат с десет килограма излишни компоненти под формата на ненужни миниатюри. Истинска наслада е да попаднеш на подобна игра. Именно затова бях особено ентусиазиран за “Orbit Battle”. Въпросът бе дали държа поредния настолен сапфир, заринат\nпод тоновете „боклучави, хайпнати игри“…или бях грабнал чист боклук. Малко\nкато „Да бъдеш или не“, ама в настолен прочит.\nБай Илън го е измислил\nТе това са компонентите…\n“Orbit Battle” е\nстратегическа, абстрактна игра за двама души. Нейн дизайнер е Хейн Аспен\nХаттестад, за когото това е първи опит в дизайна на настолни игри. Издател е…“Orbit\nBattle“. Не знам дали е окей да кръщаваш\nиздателство на първата си игра, ама “се‘ла ви” както са казали братята\nВ “Orbit Battle” вие влизате в ролята на звезден командир, командващ армада\nот осем космически кораба и пет…“бойни пръстена“. Нямам си на и на идея какво е „боен пръстен“, затова продължаваме напред. Сблъсък с метеорит е унищожил вашата родна планета и вие в ролята на командир трябва да откриете нов дом за вашата раса. Проблемът обаче е, че явно същото се е случило и на друга раса ( слОчаеност ? ) и друг звезден командир също си проправя път в търсене на нови,обитаеми планети. Така пред двамата играчи се поставя въпроса, кой пръв ще спечели състезанието по овладяването на подходящите за живот планети.\nКосмически кораби и…пръстени\nХубава история. Тъжно, че в\nиграта въобще няма да си спомняте за нея. Всичко в “Orbit\nBattle” се върти около класически постулати в\nабстрактните игри. Върху масивно игрално поле, издържано в стилната, но не\nособено привлекателна черна гама всеки играч разполага свойте „фигури“. Както\nвече споменах, те са два вида и имат различно приложение в играта. Както и\nразлични правила за придвижването си. Общо взето с това се изчерпва\nподготовката за игра в “Orbit Battle”.\nНякъде тук ми се иска да обърна внимание на компонентите. Споменах за „черното като дяволска душа“ игрално поле. Върху него има изобразени малки планети, във всеки ъгъл има логото на играта, а в центъра са и трите големи планети. Първо – изборът на цветове е отвратителен. Второ – планетите приличат на необитаеми метеорити, с което тотално убиват всякакво ваше желание да се вглеждате в борда. А разположените в четирите ъгъла лога на компанията/играта колкото и странно да ви звучи – имат геймплей роля. Ама е много „слабо“ да поставяш такива неща в играта си.\nСамите фигурки не са лоши. Не очаквайте „уникални миниатюри“, а пластмасови корабчета, с формата на летящи чинии и…пластмасови пръстенчета. Последните се нанизват на корабчетата ( тук загубихме детската аудитория ), което не е просто „глезотийка“, а има значение за геймплея на играта.\nЗа да обобщя относно компонентите. Малко над посредственото ниво. Най-доброто, което може да се каже за тях е, че вършат работа. Но няма да ви накарат да харесат повече “Orbit Battle” . Виж да я намразите…\nВ основата на геймплея на “Orbit\nBattle” са залегнали правилата за движение на\nдвата вида фигурки. Все пак да кажа и най-важното – играчът пръв успял да „закара“ три корабчета ( и само корабчета,а\nне „пръстени“ ) на голяма планета я пленява. Две пленени големи планети – и печелите играта. Простичко за обяснение и разбиране.\nЗатова да си поговорим и за корабчетата/летящите чинии. Те се движат винаги с две позиции по игралното поле – ни повече, ни по-малко. Като не можете да ги движите по диагонал и да завършвате хода си в поле с ваша фигурка. Можете обаче да прескачате фигурки ( ваши или чужди ),а когато „кацнете на главата“ на противников „боен пръстен“, го унищожавате –„Супер Марио“ стил !\nТягосна битка за надмощие над планетата Х\nОсновата на “Orbit\nBattle” е правилното придвижване на корабчетата\nви. Как най-добре ще ги позиционирате и най-бързо ще успеете да ги поставите на\nголемите планети. Тук ще спомена и за логата\nв четирите ъгъла.С тяхна помощ може да се…телепортирате до друго лого.\nОткъм тактическа/геймплей страна – готино. Откъм визия и изпълнение –\nотвратително решение на авторите на играта.\nРолята на „бойните пръстени“ в “Orbit\nBattle” е сходна с тази на „квартални гамени“…в случая в космоса.\nТяхната задача не е да овладяват планети ( дори не можете да ги местите на\nголемите планети ), а да „респектират“, така де, да „залавят“ корабчета. „Бойните пръстени“ се движат винаги с пет полета,но не могат да прескачат фигури. Когато попаднат върху противников „боен пръстен“ го унищожават, а когато попаднат върху противниково корабче, го пленяват. И то вече работи за тях. Ако ви пленят корабче, спасение за него няма. До края на играта то вече принадлежи на противника ви.\nЗеленото корабче е в риск\nТака „бойните пръстени“ са\nжандармите в галактиката на “Orbit Battle” .\nПравилното им позициониране е ключово в блокирането на опонента ви. Самите те обаче са доста уязвими и трябва да внимавате да не ги загубите. Не че не\nможе да спечелите играта без тях, но просто няма да има с какво да „плащите“\nВ този дух на надлъгване преминава всяка една сесия на “Orbit Battle” . В\nначалото играта започва бавно, мудно докато извадите фигурките си на игралното поле и ги подредите. След което минаваме през фаза на надлъгване, която е най-интересната и оспорвана част от геймплея на играта. Към края на всяка сесия обаче много отчетливо си проличава крайния победител и тогава някак играта губи устрема си. Просто противника му няма много опции за реакция и обрат.\nНяма да крия – “Orbit Battle” не ме грабна. Играта в най-добрия\nслучай бих определил като „посредствена“ и веднага ще ви кажа защо, за да не обвините в „случаен хейт“.\nЩе започна с визията, която никак, ама никак не хваща окото. И ако пластмасовите фигурки са окей, то цялата цветова гама на играта отблъсква. А когато говорим за абстрактна игра, през 2019г, тогава когато заглавия като „Azul“ и „Santorini“ възродиха с гръм и трясък този жанр – трябва да си много наивен да смяташ, че игра с визиятa на “Orbit Battle” ще впечатли геймърите.\nТъжното е, че нещата не се променят когато стане дума за геймплея на “Orbit Battle”. Дори става по-лошо. Скучен, не особено оригинален и някак посредствен е най-доброто, което мога да кажа за него. Както вече споменах, в някакъв етап от всяка игрова сесия има някакъв пик и аха играта да се получи и момента отминава безвъзвратно. Освен това играта далеч няма толкова преиграваемост, колкото изглежда на пръв поглед и с колкото сме свикнали да ни глезят абстрактните заглавия. Бързо ще ви омръзне и едва ли ще се върнете обратно към нея. За някаква дълбока стратегия и тактика ми е трудно да говоря. Просто едно надлъгване, което се решава от първата малка грешка.\nНяма как да ви препоръчам “Orbit Battle”. Играта остава някъде на границата на „добър опит…ама мех“. Дано пък следващото заглавие на братята норвежци (не ме убивайте с камъни) бъде по-добре.\nВизия и компоненти : 3 / 6\nПреиграваемост : 2.5 / 6\nГеймплей : 2.5 / 6\n2019abstractNorwegiannot very prettyOrbit BattleSci-fistrategyРевю


25 май , 2020, 16:55:56\nStarted by vkusotiika, 29 март , 2006, 17:13:48\n29 март , 2006, 17:13:48\nniakoi bi li mi kazal ot kade moga da si kupia markovi parfumi na po-niski tzeni?\n10 март , 2009, 11:45:44\nnai-dobrite parfumi,na nai-niskite ceni sa v http://parfumi.biz ! Mnogo sum dovolna\n22 март , 2009, 20:55:20\nПробвай парфюмите на LR.Произведени в Германия и ако си сътрудник на много сносни цени.Не се произвеждат на ишлеме в други държави -мен лично много ме удовлетворяват при положение ,че 10 години се занимавам с козметика.\n23 юли , 2011, 18:43:23\nВсеки желае да закупи маркови парфюми на ниски цени. Дамски парфюми, мъжки парфюми с траен аромат от вносител, бърза доставка с куриер до посочен адрес. Летни аромати за лятото над 1500 тпарфюма\n03 януари , 2012, 22:43:29\nАко искаш истински парфюми пробвай този сайт www.mysense.bg Цените са по-ниски от магазините, а парфюмите са същите.\n24 май , 2012, 13:50:27\nсъжалявам че ще разочаровам всички, но Маркови Парфюми на ниски цени НЯМА !!\nили са крадени, или са тестери, или ментета ако са на ниски цени ...\nQuote from: vkusotiika on 29 март , 2006, 17:13:48\n14 юли , 2012, 19:57:04 Last Edit: 29 април , 2013, 06:20:02 by nasko\nМарковите парфюми никога не са на ниски цени. Онова, което се продава тук наниски цени са ориенталска имитация или 5-то измиване на казана.\nhttp://napred.bg/toto/ - проверка на фишовете от тотото\nОбичам да чета приказки и приключенски истории. Затова често в Напред.БГ чета историята за приключенията на дон Жуан http://napred.bg/%D0%BB%D0%B5%D0%B3%D0%B5%D0%BD%D0%B4%D0%B0-%D0%B7%D0%B0-%D0%B4%D0%BE%D0%BD-%D0%B6%D1%83%D0%B0%D0%BD.html. Пак от българската търсачка чета на детето си и историта на Големанко http://napred.bg/%D0%B3%D0%BE%D0%BB%D0%B5%D0%BC%D0%B0%D0%BD%D0%BA%D0%BE.html\n24 юли , 2012, 09:49:16\nАми аз примерно имам на пума доста и ги гледам, че в България ги продават около 25-30 лева, а в Германия са по 20 евро (което за тях не е нищо). А и не мисля, че и 30 лв са много, при положение че 50 мл light blue sструва 100 лв! (между другото това ми е любимия парфюм )\n28 септември , 2012, 10:48:22\nЧесно казано ако намериш марков на по-ниски цени, почти съм сигорен, че ще е ментак. За това моя съвет е да не пестиш някои друг лев и после да се набуташ.\n17 октомври , 2012, 08:51:17\nПотърси сигурни и добре известни сайтове такива, които освен верига от магазини имат и онлайн магазини, в които предлагат маркови парфюми. При тях можеш да намериш предложения на промоционални цени за определен период от време. Маркови парфюми на абсолютно ниски цени е невъзможно да намериш.\n26 март , 2013, 16:16:55\nСъгласен съм с последния коментар\nВрати Цени Метални Врати\n12 април , 2013, 13:01:54\nИстина лъжа ето един нов аромат. http://kyokuformen.com/?siteID=XrBHixUnXm8-jd07MRRFRqRButdDyn7iDQ\n17 май , 2013, 10:25:02 Last Edit: 23 май , 2013, 13:55:39 by Маргарита\nQuote from: Ivanik on 24 май , 2012, 13:50:27\nИзцяло заставам зад твоето мнение,маркови парфюми на ниски цени са като извънземните всички говорят за тях но никой не ги е виждал http://somaha.net/\n20 май , 2013, 12:40:39 Last Edit: 23 май , 2013, 12:59:17 by gerganaivankova\nЗащо си мислите че няма маркови парфюми на достъпни цени,цените се определят според търсенето.http://pristinebg.com\n14 юни , 2013, 15:56:15\nПоследния потребител е доста прав!


Симеон Стойков - Ениджия - 14\nОсноваване на местен революционен комитет\nДоставяне на оръжие за организацията\nЧорбаджиите и организацията\nРешението на конгреса в местността "Петрова нива"\nВ навечерието на въстанието\nОбявяването на въстанието в Ениджия\nОфициални сведения за Аферата в Ениджия\nИдеите на ВМОРО, основана през 1898 година в Солун, предизвикали дълбок отзвук в сърцата на ениджийци и те били между първите в Лозенградския революционен район, които положили основите на местен революционен комитет.\nВ продължение на пет години до деня на Преображенското въстание революционният комитет проявявал забележителна дейност и създал здрава и бойна организация със свои достойни революционери.\nСелото било разположено в северната част на Източнотракийската равнина, която нямала гори.\nАдминистративният център бил Лозенград - на три часа път североизточно от селото и седалище на голям турски гарнизон. От десетте села, с които граничела мерията му, петте били с враждебно турско и гръцко население, оградили като в обръч Ениджия. При това положение всеки опит за въстание тук би бил безмилостно потушен и удавен в кръв. Обаче в онова бунтовно време на масов революционен кипеж и всеобщо въодушевление, обхванало българите в тоя робски край, никой не искал да прозре тази опасност. Народът вярвал в своите собствени сили, вярвал и в намесата на своето свободно отечество. Възлагали се надежди и на нашата освободителка Русия, която не би останала равнодушна към борбата за освобождение на своя по-малък славянски брат. Силата на турската държава вече се подценявала. Отоманската империя, която цели пет века бе владяла тези земи с огън и меч, бе унищожавала всеки опит за бунт и освобождение, сега бе разкапана и грохнала като труп, крепящ се на глинени подпори. Населението вярвало, че още при първото сблъскване с четите, омразната държава на поробителите ще се сгромоляса. Така мислели тогава не само ениджийци, но и цялото българско население в Лозенградско.\nЕниджийци поддържали връзки с българите от Лозенград, както и с всички съседни български села. Учители от Лозенград заедно с учениците си идваха на екскурзия в селото, уж да изнасят концерт. Под булото на културно-просветната дейност те вършели делото на организацията. Почвата е била добре подготвена, когато през 1898 година в Ениджия дошъл да учителства младият и ентусиазиран учител Петър Стоев от Свиленград, първият социалист в нашия край. По негова инициатива е основан местният революционен комитет с председател Калоян Проданов, секретар - Петър Стоев, касиер - Симеон Георгиев - Мончето и членове - Стою Курчистоев, Яни Ив. Михов и Стоян поп Андреев, последните двама местни учители.\nОт основаването на комитета до деня на въстанието управителното тяло на комитета било подновявано няколко пъти, като в неговия състав били избирани новопокръстени активни борци като Стоян Костов Буруджията, Мите Стоянов Граматиков, Никола Секлемов, Тодор Пехливанов, Трандафил Карталов, Джисо Сариев, Христо Г. Курчистоев, Трифон Апостолов, Христо Карастояна, Андон Георгиев, Георги Биберов, Христо Чорбаджи, Георги Арабов, Костадин Арабов, Гайдаджи Георги Михалев.\nВоенни инструктори на организацията били Калоян Проданов, Стою Курчистоев, Стоян Костов Буруджията и др., всички завършили военната си служба в Бургаската дружина - Източна Румелия през 1880 година.\nСелото бе посещавано много пъти от войводи и други нелегални дейци като Яни Попов, Лазар Маджаров, Коста Тенишев, Лазо Лазов, Янко Стоянов, Георги Котков, Димитър Янев - Попето и др. Два пъти в Ениджия е идвал и Михаил Герджиков, главен ръководител на въстанието.\nПрез 1902 година била създадена Смъртната чета с войвода Стою Курчистоев. Четата се състояла от тридесет души. По данни посочени от преображенеца Димитър Карафезиев в състава на четата влизали: Стоян Костов, Димитър Карафезиев, Христо Кирев Джумбалаков, Георги Безиргянов, Иван Алексиев, Димитър Коконов, Трифон Апостолов, Никола Джиналиев, Стоян Андирков, Атанас Павлов - Кукумявката, Димитър Асеников, Димитър Пехливанов, Христо Пеев, Джисо Михалев, Георги Калоянов Проданов, Димитър Калоянов Ходжов, Тодор Александрилов, Атанас Кукушев и др.\nЛазар Маджаров е посещавал селото с агитационна чета, състояща се обикновено от 8-10 души, които заменял последователно с четници и от други посетени села. Ето\nразказа на един преображенец за пребиваването на Л. Маджаров.\n"Беше през м. май 1903 година след Комитетската афера в Ениджия. Чорбаджиите бяха избягали в България, а селото едва си беше отдъхнало от преживените ужаси. Пристигна Маджаров, забра мене и още трима от Смъртната чета и тръгнахме по обиколка из българските села, югоизточно от Ениджия, причислени административно към Бабаескийската кааза. Четата ни наброяваше десет души, от които четирима ениджийци: аз, Стоян Костов, Стоян Андирков и Атанас Кукумявката, който по-късно падна убит през Първата европейска война; един от Докузюк - дядо Яни Зюмбюла и четирима от гагаузкото село Карахалил - Яни Стайкоолу, Пехливан Коле, Георги Мартина и Темелко. Маджаров свикваше събрание във всяко село, говореше за предстоящото въстание и накрая правеше покръстването на новопостъпилите.\nОт Карамусли трябваше да отидем в Алаплия, където още не бе основан комитет. Войводата изпрати напред трима от четниците: Стоян Костов, дядо Яни Стайкоолу и Темелко със задачата да се свържат със свои познати в селото и да уговорят приемането на четата. Четниците не намериха сигурни хора и се завърнаха (б.а. По-късно при едно посещение на същото село от агитационната чета, Яни Попов успял да основе местен революционен комитет).\nСлед това заведохме Маджаров в Каваклия, а ние, ениджийци, се върнахме в селото си."\nВсеки новопокръстен плашал по пет гроша месечно и по една турска лира за пушка. Една бойна пушка можела да се купи със стойността на четири овце с агнетата си. Пушките купували от България в пограничното село Казъклисе (сега Момина църква) и ги пренасяли с коне или магарета. За тази цел няколко пъти бил използван и коня на местния търговец Маил - евреин по народност, наемател на селски дюкян. За една голяма партида от 120 пушки ни разказва в своите спомени Никола Георгиев от с. Кайбиларе (сега Странджа). С още двама души натоварили пушките на коне, преминали нелегално границата и ги занесли в Ениджия. Осъмнали между гръкоманското село Коюнгяур и Ениджия, скрили пушките в една купа лозови пръчки до селото и с конете си влезли в него. Било по коледни пости 1902 година. \n1. Орманджиев, Иван Пандалиев. Приноси към историята на въстаническото движение в Одринско. Кн. IV, с. 282\nПрез месец март 1903 година, пренасяйки оръжие от България за организацията, бил убит при село Горна Канара от турски граничари Димитър Ат. Терзистоев - Митето от Ениджия. Той бил предан и деен член на организацията и неговото убийство било голяма загуба.\nЗнаела се предателската роля на мнозина от чорбаджиите по време на революционната борба, както и тежките наказания, които организацията налагала по отношение на предателите. Ениджия в това отношение правела изключение. Разбира се, и тук имало чорбаджии, които не скривали своето неприязнено отношение към организацията, особено в началото, преди тя да добие масов характер. Чорбаджиите не вярвали в успеха на движението и предричали гибелни последици за селото при всеки опит за въстание. На пророкуванията им малцина обръщали внимание. Организацията обаче спечелила сърцата на техните синове за общото дело.\nМладежите, без разлика на имотно състояние, начело с народните учители изпълнявали с готовност всички възложени им задачи. Още при основаването на революционния комитет в ръководството му влезли представители на чорбаджиите: Симеон Георгиев - Мончето и учителя Яни Иванов Михов и двамата предани и активни дейци, понесли стоически най-жестоките наказания, осъдени на доживотен затвор. Постепенно били привлечени и покръстени Петраки Узунов и баща му дядо Иван Узунов - най-големият чорбаджия в селото и селски мюдюрин, Иван Михов Безиргянов, Христо Чорбаджи, Иван Койвалиев и др.\nИнтересен бил случаят с покръстването на Яни Чорбаджи (Яни Стоянов Граматиков), който завършил гимназията в Габрово и учителствал съвсем млад. Яни Чорбаджи имал отрицателно отношение към организацията и считал, че тя е ръководена от "млади неопитни" хора, които той често осмивал по кръчмите.\nЗа неговото покръстване разказвал председателят на местния революционен комитет Калоян Проданов: "Герджиков дойде за пръв път в селото ни, събра около сто души в църквата и каза, че ще има тежък денонощен труд, но че ще дойде времето да се освободим. Той бе настанен в къщата ми. Тук бе и Маджаровата чета. Коста Тенишев стоеше на вратата. Яни Попов, облечен в дрехи на турски жандарин, отиваше да вика онези, които не желаеха да дойдат. Казваше\nим, че в еди коя си къща "ефендито" ги чака. Когато стигнеха там, вместо "ефендито" намираха комитите.\nПри Яни Чорбаджи отишъл лично Михаил Герджиков. Дядо Яни го посрещнал смутен. Но любезните обноски на главния ръководител на въстанието му възвърнали спокойствието и Яни Чорбаджи го поканил в къщи. Започнал разговор между двамата. Герджиков упрекнал чорбаджията, че страни от организацията и гледа враждебно на нейната дейност, а в тези съдбоносни моменти за България всеки честен българин и преди всичко селските първенци, трябва да бъдат начело на борбата за освобождението на Тракия.\nДядо Яни възразил, че в организацията се въртели все млади хора, на които той не можел да има доверие. Такива хора не можели да доведат нещата на добър край.\nНа въпроса на Герджиков, защо той не отиде при тях, като увлече след себе и други неверни "томовци", Яни чорбаджи побързал да се оправдае с това, че не бил поканен за участие.\n"Дошъл съм при тебе да те поканя. Заповядай довечера на събранието в черквата" - завършил разговора Герджиков и се сбогувал.\nНа събранието в черквата Яни Граматиков застанал най-отред. След словото на Герджиков той пръв положил клетва за вярност и целунал Евангелието с кръста и револвера.\nВ деня на Възкресение Христово (Великден) през 1902 година в Ениджия пристигнали по организационна работа войводите Л. Маджаров, Яни Попов, Лазо Лазов и Коста Тенишев.\nСъщият ден преди обед в селото пристигнали от Лозенград и 50 души конни жандарми начело с юзбашията. Спрели на Узуновия хан и се отбили в кръчмата да се почерпят. Собственикът на кръчмата дядо Иван Узунов, който тогава бил мюдюрин, предварително предизвестен за присъствието на войводите в селото, посрещнал турците любезно с "добре дошли" и им поднесъл ракия. Повикал кехаята и му поръчал да събере от селото сто червени яйца, които раздал на жандармите по случай Великден.\nВ същото време войводите се намирали на горния етаж във къщата на другия голям чорбаджия в селото дядо Иван Михов Безиргянов. От чардака наблюдавали как мюдюринът се разпорежда, за да угоди на нежеланите гости. Яни Попов, който владеел перфектно турски език, изявил желание, преоблечен в турски дрехи и пискюллия фес, да се срещне и разговаря с юзбашията. Другарите му се противопоставили на желанието му, защото го намирали за неуместно и рисковано.\nСлед като изпили един билник с ракия на селски разноски и изяли по две червени яйца, джандармите се качили на конете си и заминали обратно за Лозенград, без да съобщят целта на своето посещение. \nТози случай потвърдил и Димитър поп Николов, по-малък брат на войводата Яни Попов, който притежавал неговите лични спомени. В тях Яни Попов разказвал, че същия ден след обед било устроено събрание в голямата маза на Иван Михов, където самият той държал пламенна реч. След вечерята се пели революционни песни и играли хора.\nЯни Чорбаджи предложил след събранието всички заедно да отидат в черквата и там да произнесе "Христос възкресе". Желанието му било изпълнено.\nПрез пролетта на 1903 година в някои лозенградски села (Раклица, Каракоч, Койово) след предателство турската власт успяла да залови няколко революционни дейци. Подложени на изтезания, те направили самопризнания и издали организационни тайни. При направените обиски в тези села, властта намерила скрито оръжие, арестувала и изпратила в затвора в Лозенград много други революционери, заподозрени селяни, хора съдействащи на организацията.\nНаправените разкрития и намереното оръжие били достатъчно основание на турската власт да разбере, че в случая се касае за едно широко замислено и добре подготвено революционно движение в Тракия.\nЗапочнали масови обиски по българските села, арести, побоища, инсценирани съдебни дела, известни под общото име Аферата. За да предотврати провалите и спаси това, което още може, ръководството на организацията изпратило по селата бързи куриери, с нареждане да вземат мерки за укриване на архивите и оръжието, а при необходимост активът на революционните комитети да мине в нелегалност.\nВъв връзка с това нареждане, в землището на Ениджия било свикано тайно съвещание с представители на революционните комитети от околните села. Какво точно е било разисквано на това съвещание не е известно, но през нощта на 19-ти май членове на ръководството, активисти, много чорбаджии и хора от средна ръка напуснали Ениджия. Под водачеството на организационния куриер Келемето - Колето в България забягнали около 120 души.\n1. Лични спомени на Георги Ив. Безиргянов, преображенец.\nНапуснали селото и други селяни с личното си оръжие, укривайки се в залесените дерета на землището или в близките български села Докузюк, Карахалил и Енимахле - Бабаескийска кааза.\nРано сутринта на 20 май 1 903 година Ениджия осъмнала в блокада. Селото било оградено като в железен обръч от всички страни с многоброен турски башибозук. Покрай пътищата в избуялите ниви стояли скрити въоръжени турци. Сто души редовни аскери, начело с офицера Ахмед ефенди, предприели масов обиск по къщите, за да търсят скрито оръжие и комити. За тази цел те подложили на жесток побой мъжкото население над 18 години. Над селото надвиснала смъртна опасност. Стенанията и писъците на заловените и зверски бити селяни край реката отеквали надалеч, за да предупредят останалите, че и тях ги очаква същата участ.\nВ тези страшни часове за ениджийци дядо Костадин Папазоглу, селски ааза, придружен от Катерина Тамахкерова, по своя инициатива тръгнали от къща на къща да събират пари. Събрали около тридесет турски лири, които дядо Костадин побързал да предаде на турския офицер. Заедно с парите той предал и няколко десетки пушки, като помолил офицера да спре изтезанията на невинните хора.\nАхмед ефенди това и чакал, изказал своето задоволство от постъпката на селския първенец и дал нареждане да се прекратят обиските. Обсадата била вдигната и селото си отдъхнало.\nРавносметката от Ениджийската афера била следната: 120 души - избягали в България, 150 - бити и изтезавани до осакатяване, от които 35 осъдени на строг тъмничен затвор, петима зверски убити от башибозука: Костадин Рангелов Малаков, Андрей Димитров Желев, Калоян Благоев Ценоолов, Костадин Г. Чекракчиев и Темелко Колозов. \n1. В края на изложението поместваме като приложение официалните сведения и данни за Аферата в Ениджия.\nПосочваме поименно осъдените 35 души на строг тъмничен затвор:\nСтою Георгакев Курчистоев\nХристо Г. Курчистоев\nДядо Киро Полонов\nГеорги Андреев Мишкаров\nГеорги Кръстев Келешев\nАтанас Г. Арабов\nСтоян Георгиев Бербатов\nХристо Стойков Камбуров\nИлия Стойков Трандафилов\nГеорги Атанасов Танана\nСтойко Костадинов Баджов\nКоста Киряков Каралченина\nПетър Николов Джисов - Петрението\nАтанас Стоянов Диккюлафлията\nАтанас Георгиев Каймеджиев\nПъндели - Пънето - селски пъдар\nПрез пролетта на 1904 година турското правителство дало амнистия на участниците в Преображенското въстание, включително и на участниците в Аферата в Ениджия. Но мнозина от тях, вследствие на изтезанията, били с разклатено здраве, неспособни за работа, останали в тежест на близките си до своята смърт.\nКакто е известно, на историческия конгрес в местността "Петрова нива", състоял се в началото на м. юли 1903 година, било взето решение въстанието в Одринско да бъде обявено на 18 срещу 19 август. Денят съвпаднал с религиозния празник Преображение Господне, поради което то се нарекло Преображенско въстание.\nЗнае се, че решението за датата на въстанието било взето прибързано и преждевременно, с оглед на това, че населението в Одринско не било подготвено, че липсвало достатъчно оръжие и необходимата бойна подготовка на хората от организацията, особено след ударите, които й нанесли честите афери.\nМожело ли е обаче въстанието да бъде отложено за по-късна дата като се изчака по-благоприятен момент? На въпроса може да се отговори само отрицателно, защото се знае, че в Македония и Одринско е съществувала само една организация с един обш устав и единно ръководство - ВМОРО. След като на 20 юли пламнало Илинденското въстание в Македония, за ръководителите на революционното движение в Тракия е имало само един избор - да побързат да обявят въстанието и в Тракия, въпреки убедеността си в неговия неуспех. Но пък така те ще засвидетелстват своята солидарност към родните братя от Македония.\nНа "Петрова нива" не можело повече да се отлага въпросът за въстанието и поради друга важна причина. След като турците се разправили с въстанието в Македония, те безспорно ще предприемат да обезоръжат и населението в Одринско. А това би означавало нови афери, побоища, погроми. Такъв един удар на организацията би бил по-лош и от военен разгром.\nВойводите не можели да допуснат това, след като десет години са бродили като истински апостоли надлъж и нашир из дебрите на Странджа и в полето на равна Тракия гладни, голи и боси. Десет години те бяха подготвяли народа си за въстание, за да го освободят от турско робство. Революционната организация бе тяхна скъпа рожба и те с готовност биха дали живота си за освободителното дело. Затова и на конгреса на "Петрова нива", те вземат решението за хода на въстанието със спокойно сърце и чиста съвест. А за другото решение - организацията да бездейства, можеха да говорят само хора, които не бяха живели никога с болките и страданията на поробеното население в Тракия и са били чужди на делото на организацията.\nВ Ениджия революционната организация съществувала цели пет години и по сведения на останалите живи преображенци, местният революционен комитет имал на разположение около 250 пушки, а числото на покръстените е надхвърляло половината от възрастното мъжко население, годно да носи оръжие - данни, известни преди Аферата от 20 май 1903 година, нанесла тежък удар върху организацията. Въпреки всичко тя бавно се възстановявала. Голяма част от забягналите в България ръководители и членове на актива се завърнали в селото, за да вземат участие във въстанието.\nНаранено сериозно и с незаздравели рани, село Ениджия очаквало тревожния сигнал за борба.\nНа конгреса в местността "Петрова нива" за войвода на полския участък в Лозенградския революционен район определили Яни Попов, родом от село Карахадър.\nПо характер нашият войвода бил духовит и веселяк, разговорлив и сладкодумен и затова обичан и уважаван от всички, които го познавали. На събранията, устройвани при агитационните обиколки, произнасял пламенни речи, с които пленявал слушателите. Говорел перфектно турски език, с хубав мелодичен глас, обичал народните песни и ги изпълнявал с ненадминато майсторство. С тези свои качества Яни Попов станал най-популярният сред революционните дейци в Лозенградско.\nЧетниците, с които е трябвало да слезе в Лозенградското поле, били дванадесет души и всички от лозенградските села. Това били: Димитър Янев - Попето, Алекси Темелков и Васил Пеев от село Енимахле, Калоян Проданов и Стоян Костов - Буруджията от Ениджия, Стоян Хошафа от Лозенград, Георги Кръстев от Докузюк, Яни Стайкоолу и Пехливан Коле от гагаузкото село Карахалил, Никола Христов Чирпанлията от Ст. Загора и Иван Македончето, чието месторождение не е известно.\nЗа маршрута на четата и акциите, които тя провела в полския район на лозенградските села, най-добре е разказвал самият войвода.\nЯни Попов, войвода - ръководител на чета в Преображенското въстание - 1903 г.\n"Беше много трудно да слезем 60-70 километра в полето и да извършим акции чак до Бабаески - пише той в своите лични спомени. - Не само четниците, но и много от войводите не се решаваха на такъв риск. При прощаване Маджаров ме целуна и след като ми стисна ръката, каза: "Може да не се видим вече, пази се до деня на въстанието, куриерът ще ме търси в с. Кадиево."\nИ чудо! За една лятна нощ моите "хуни" - четниците, прехвърлиха долини и балкани и стигнаха до с. Ениджия, до бивака "Секлемовата къшла".\nПочнахме да се готвим за великия ден, но не знаехме точно датата на въстанието. Освен това войски сновяха из селата, та движението на хората без позволително беше невъзможно.\nПет дни преди уречения ден - Преображение Господне, пристигна и куриерът, носейки заповедта, написана на нов шифър, с която се даваха нареждания от Маджаров за обявяването на въстанието и акциите, които трябваше да се\nизвършат. След като със секретаря Димитър Янев - Попето я прочетохме в къщата на дядо Стоян Андирков в Ениджия, слязохме в Докузюк и Енимахле и оттам в Каваклия. Ениджия поде борбата по-смело. Нападнаха се турци, прекъснаха се жиците чак до Казълджата - там бях изпратил много добри и сръчни момчета: Петър Димов, Никола Христов, Иван Македончето."\nЗаедно с тия четници са действали и двама ениджийци - Калоян Проданов и Стоян Костов Буруджията. На тези пет души четници войводата бе поверил да обявят въстанието в Ениджия.\nНа 18 август привечер четникът Никола Хр. Чирпанлията се изкачил на селската камбанария, гръмнал няколко пъти с пушката си и забил продължително и тревожно камбаната. Това бил сигналът, с който се възвестявало, че въстанието е вече обявено.\nСъбрали се набързо хората от Смъртната чета и други активни дейци, които били разпределени на групи и им възложили задачата да прекъснат телеграфните съобщения между Одрин и Лозенград. Тази задача била извършена в много кратък срок. Най-добра работа при изсичането на жиците извършил бай Сотир Стоянов - Ергеледжията, висок над два метра. Двамата с Келемето - Колето били куриери на организацията. С голяма, добре наострена брадва, Ергеледжията разсичал и събарял стълбовете с невероятна бързина, а други въстаници навивали на кълбо жиците и ги захвърляли на далечно разстояние в деретата.\nСотир Стоянов - Ергеледжията, междуселски куриер на организацията, участвал в Преображенското въстание в четата на войводата Яни Попов.\nГеорги Ив. Безиргянов, четник от Смъртната чета в Ениджия, участвал в Преображенското въстание в четата на Яни Попов.\nДимитър Атанасов Карафезиев, четник от Смъртната чета, участвал в Преображенското въстание в четата с войвода Лазар Маджаров\nСтоян Николов Секлемов - преображенец, участва в Преображенското въстание в четата с войвода Лазар Маджаров.\nПреди да напуснат селото и да се отправят към Странджа, въстаниците К. Проданов и Ст. Буруджията запалили къщата на Илия Картала, известен противник на организацията. Карталката, която била в къщата, отказала да излезе и изгоряла в пламъците.\nУговорено било четници и въстаници от шестте полски села в Лозенградско и Бабаескийско да се съберат в мерата на Ениджия по огньове, които трябвало да палят по пътя си и по знак на Стоян Костов - Буруджията, който умеел да свири с цевта на пушката си.\nВъстаниците от Ениджия били разпределени между четите с войводи Яни Попов и Георги Кондолов, Лазо Лазов, Лазар Маджаров, Коста Тенишев и други.\nДостоверни и точни сведения за броя на въстаниците нямаме. Затова ще се задоволим с частични сведения по спомени на някои от живите преображенци. Кратки бележки от свои лични спомени ми изпрати свещеник Юрдан Василев. Роден през 1882 година в Ениджия, той е взел участие във\nвъстанието с четата на Яни Попов. Поп Юрдан твърди, че първоначално излезли от селото около двеста души в местността "Марковец". Когато ги подбирали и разпределяли по чети, одобрили около петдесет души. Останалите били прехвърлени в България. Лично той бил взел за себе си навоите и черните връвци на един от "шкартираните въстаници".\nТук посочвам имената само на ония от четниците, за които се знае в коя чета се зачисляват.\nВ четата на Лазар Маджаров: Стоян Николов Андирков, Димитър Атанасов Карафезиев, Христо Пеев, Георги Алексиев, Никола Христо Секлемов, Иван Стойков Алексиев, Стоян Н. Секлемов.\nВ четата на Яни Попов: свещеник Юрдан Василев, Сотир Стоянов Георгиев, Стоян Костов - Буруджията, Калоян Проданов Манънов.\nВ четата на Георги Кондолов: Стоян Милев, Георги Джиналиев.\nПрез нощта на 18 срещу 19 август, след заминаване на въстаниците към Странджа планина, в Ениджия останали само жените, децата и старите хора. В тази тревожна нощ селяните се събрали по няколко семейства в една от по-големите къщи и не мигнали от страх, че може всеки момент да бъдат нападнати и избити от турски башибозук.\nВъоръжени башибозушки групи действително били забелязани през тая нощ в Ениджийското землище, но те не се решили да нападнат селото, опасявайки се от въоръжена съпротива. Една такава въоръжена група от с. Коюнгяур, на връщане за селото си през местността "Карачалъка", отвлякла трима ениджийски овчари и ги убила по пътя, след като дълго време ги измъчвала. Убитите са: Димитър Коконов, Никола Георгиев Кушелиев и Костадин Казваков, последните двама - младоженци.\nНа 19 август 1903 година, късно през нощта, в селото пристигнала турска войскова част от 150 войника и двама офицери. Всички помислили, че селото ще бъде ударено и населението подложено на сеч. За щастие войската не посегнала на никого. Разквартирували я в хана на дядо Иван Узунов, както и в селския хан. Офицерите обяснили по-късно, че били изпратени в Ениджия да пазят населението от нападения на башибозука. Хората се успокоили и постепенно\nсе отдали на своя мирен труд. Вместо от мъжете, част от които се сражавали в Странджа с турския аскер, а много други забягнали в България, полската работа се вършела от жените и старците. След привършване на вършитбата и гроздобера, засети били и есенниците. Животът влязъл в своя нормален ритъм. Но както е известно, въстанието било потушено от турците с голяма жестокост.\nВ края на есента и през зимата, забягналите в България селяни се завръщали тайно през нощта, криели се няколко дни по къщите, след което спокойно излизали из селото и на работа в полето.\nВъстаниците и всички избягали се завърнали едва през пролетта на 1904 година - след амнистията.\nПрез месец юли 1908 година след Хуриета напуснала селото и се завърнала в Лозенград турската войскова част, която квартирувала в селото в продължение на три и половина години.\nАферата в Ениджия на 20 май 1903 година, жестоките изтезания и убийства оставили дълбоки следи в съзнанието на ениджийци. Такъв бил случаят с убийството на Димитър Ат. Терзистоев на 4 март 1903 г., зверски избитите от банда башибозуци трима овчари през нощта на 18 срещу 19 август 1903 година. Скъпа жертва, която дала Ениджия в навечерието на Преображенското въстание, бил най-младият от четниците на Лазар Маджаров, 19-годишният Иван Стойков Алексиев. Той бил убит в бой с турски аскери между 13-26 май 1903 година в местността "Кукурдан", Ковчашко землище, Лозенградско. (За неговата дейност като социалист и четник ще разкажа по-нататък в книгата, б.а.)\nНа събитието от 20 май 1903 година е посветена народната песен "Обсадата на Ениджия", в която неизвестен певец, автор на песента, възхвалява двамата ръководители на местния революционен комитет Стою Г. Курчистоев и Симеон Георгиев - Мончето, които отказали да избягат в България и останали в селото, за да споделят горчивата му участ.\nДруга народна песен е посветена на Иван Стойков Алексиев, първия социалист в Ениджия, в прослава на подвига и героичната му смърт.\nТези народни песни населението продължавало да пее до Балканската война (1912-1913), а и години след това. С тези песни се възпитавали младите в дух на патриотизъм и готовност за борба против поробителя.\nПреди да напиша ръкописно страниците за Аферата от 20 май 1903 година в Ениджия, аз имах на разположение личните спомени на съвременниците на събитието Димитър Атанасов Карафезиев, Георги Иванов Безиргянов и Василка Костова Димова, дъщеря на войводата на Смъртната чета Стою Курчистоев и официалните сведения, които ми бе изпратил старият наш изтъкнат деец Димитър поп Николов от София.\nТези сведения поп Николов е черпил от доклада на Бургаския окръжен управител, от руско-поданния грък Сакеларидис в Лозенград, наместник на руския консул в Одрин, от местната чета, от рапортите на българския и руския консул в Одрин.\nПредавам по-долу сведенията по официалните документи, така както са ми съобщени от поп Николов с писмо от 5 януари 1957 година.\n"Турска войска, заедно с башибозук, на 20 май 1903 година през нощта обсаждат село Ениджия. Селяните не забелязали това. Сутринта, когато тръгнали на работа, войската и башибозукът стреляли по всеки, който се покаже извън селото. Като убили няколко десетки души те заловили други 70, които подкарали за Лозенград. Десетина души от тях не могли да ходят вследствие на изтезанията, затова били качени на коли.\nЗа да освободят арестуваните, войниците събирали от всяка къща по 1 до 10 лири, според състоянието на селяните, уж за откуп, но вземали парите и си отивали, без да освободят някого.\nСлед четири дни от това нападение рускоподанният грък Димитър Сакеларидис, който бил заместник на Одринския руски консул в Лозенград, пристигнал в селото с четирима стражари и той сам разкопал от пясъка на река Текедере 16 трупа на българите, убити в деня на обсадата.\nСпоред сведения на местната чета, числото на убитите, чиито имена не се знаят е 62-ма, между които има жени и деца. Избягали са около 120 мъже, 150 души били вързани и откарани в Лозенград, а селото плячкосано.\nВ един рапорт от юни 1903 година Одринският български консул Матеев съобщава, че една комисия от финансовия директор, нахалника на полицията и Матейчо Сивриев, член на вилаетския съвет, заминала за Лозенградско, за да разучи причините за събитията в Ениджия.\nКонстатирало се, че милязинът Ахмед ефенди изтезавал селяните в Ениджия и Коюнгяур за пари и тези, които му давали, били оставяни на спокойствие."\nПосочените данни в предоставените документи са противоречиви и най-важното - не отговарят на истината. Големи са различията, особено за броя на избитите селяни. Различно е и посоченото число на арестуваните селяни: 70, 150, 120.\nВ документите нищо не се казва за тридесет и шестимата селяни, осъдени и изпратени да излежават присъдите си в Одринския затвор.\nХората от местната чета, които са давали сведенията на Бургаския окръжен управител, не са били свидетели на събитието. Те били забягнали в България един ден преди обсадата на село Ениджия.\nНадуването на цифрите е било произволно и тенденциозно, преследващо пропагандни цели. Но ако за това е имало оправдание, то за историята неверни факти и данни не трябва да се допускат.\nПоложил съм усилия да се избягнат грешки и противоречия. Свидетелите, от които черпих сведения за числото на избитите селяни, за изтезаваните, от които тридесет и шестима осъдени и изпратени в Одринския затвор, са били съвременници на описваното събитие. Те са честни и добросъвестни хора, с напълно запазена памет и аз нямам никакво основание да се съмнявам в тяхната добросъвестност.\nСлед като получих писмо с официалните сведения, ходих лично през 1961 година в гр. Поморие, където живееха Димитър Ат. Карафезиев и баба Василка и им ги прочетох. Двамата отново потвърдиха пред мен сведенията, които ми бяха изпратили преди това. Тези сведения са историческата истина за Аферата в Ениджия на 20 май 1903 г.


ДБГ за данъците в София: ГЕРБ не е дясна партия - 24novini.bg\nДимитър Делчев, председател на ДБГ. Партията се обяви против вдигането на данъците в София и обвини ГЕРБ в "олевяване"\nМихаил Андреев 28.11.2019 | 16:38\nТова се казва в позиция на "Движение България на гражданите", които се обявиха против решението на ГЕРБ за вдигане на данъците и таксите в столицата.\nОт ДБГ считат, че увеличаването на таксата върху сделки с недвижими имоти, ще стимулира сивия сектор.\nСтаналата известна покрай евтините имоти на властта практика да се изповядват сделки на многократно по-ниска цена от реалната, ще стане масова, защото там решение не се предлага. Експертните анализи показват, че по-високите такси ще засегнат пазара на недвижими имоти в столицата в степен, че\nпланираните допълнителни приходи в бюджета да се окажат много по-малко заради спада в броя на сделките.\nПадна стена на къща до строеж\nДепутатите обсъждат новия закон за спорта\nДБГ оценяват като „политика само на тоягата“ планираното вдигане на данъка върху старите автомобили.\nТази мярка няма да доведе до чувствително по-чист въздух, а ще натовари финансово софиянци, за да напълни общинската хазна. Новите коли с "direct injection" технология,\nкоито не се облагат допълнително, доказано причиняват повече фини прахови частици от старите дизели, които ще плащат повече. Старите коли на газ са също по-екологични от новите на дизел или бензин.\nСмисленото решение е общината да въведе повече стимули за електромобилите и хибридните превозни средства в София,\nтака че за хората да стане по-изгодно и удобно да използват превозни средства, които на практика не отделят вредни емисии в атмосферата, се казва още в позицията.


Бургас Приказка в жълто и лила\nАтракцион на Сарафово\nСарафово е прекрасно място за почивка на Българското Черноморие, което дава възможност, както за отдих така и за незабравими преживявания.\nКато отседнете в Бургаският квартал непременно посетете "Замъкът"- Бистрото, Магазин галерията и приказната градина с водни лилии. От стаите на "Замъкът" се разкрива панорамна гледка към целия бургаски залив. Замъкът притежава уникална по рода си атмосфера, съчетала в себе си неповторим архитектурен стил, смели дизайнерски решения, загатката на замъкът и много други приятни изненади. Интериорът и обзавеждането като проект и изпълнение са дело на Бойко и Анна Генчеви, които са утвърдени дизайнери и художници в Бургас.\nВидео: GTV и предаването "Перфектната вечеря" гостуват в "Замъкът"\nHotel Burgas - Zamakat ( The Castle)\nПриближавайки към сградата още от първия момент ви грабва ефектното цветово оформление и атрактивните детайли включени в композицията на фасадата , тя напомня тази на приказен замък .Чувството, се допълва и от балконите с нестандартна заоблена форма и бойни кули. Входът е украсен с изящни статуи на русалки, към които водят елипсовидни парадни стъпала.\nУникалната визия на приказката сграда се подчертава още и от оригиналното съчетаване на лилавия и жълтия цвят, които подчертават динамиката на композицията.\nУсещането за светлина и пространство се осигурява от многобройните прозорци, цветните витражи и пастелните тонове в които са боядисани стаите. Приятно ни изненадва обзавеждането - всяка стая със собствен стил, със собствен цвят - балдахините над леглата запазват усещането за приказност и навяват романтика.\nНа разположение на гостите на хотела е бистро "Замъкът". Стъклописите по светещия таван, мозайка от полускъпоценни камъни, пластики и рисунки от известни художници, всички изображения пресъздават морски дълбини.\nЗа гостите представляват атракция и холандските водни лилии в малкото езеро, както и редките, екзотични разстения в градината на хотела и бистрото.\nПосетете това прекрасно място и ще останете завинаги влюбени в него!\nСтатията подготви: спец. туризъм Диляна Иванова Койкова


Исторически въпрос - мит или реалност? - Мистерии и загадки - Порталът към съзнателен живот\nApril 28, 2011 in Мистерии и загадки\nНякъде из книгите за Ванга се споменаваше, че тя говори за български владетел, който е канонизиран, но в последствие името му е зачеркнато от всички регистри. Това, което си спомням е, че тя разказва за великото му дело на българска земя, което е потулено, заедно с времето му на властване, заради тайна в семейството му и най-вероятно - в потеклото му. Според Ванга делата му трябва да бъдат запомнени, а името му - провъзгласено.\nПроблемът е, че нямам спомен къде точно съм срещала тази информация и за кого става въпрос. Мисля, че имаше две имена, първото като Теодор, Тодор, нещо такова. Не е трудно да се намери списък на българските владетели, които са канонизирани, но, както казва Ванга, той е зачеркнат от списъците. Положих доста усилия да открия за кого става въпрос, но безуспешно. Трябва човек, който е добре запознат с тънкостите около християнството в България, историческите сведения и т.н.\nНякой от вас знае ли нещо?\nАко Черноризец Храбър действително е цар Симеон, логично е да му бъде отнето правото на канонизиране най-малкото заради това, че за да бъде коронясан, се е отрекъл от монашеския обет и след това е водил светски живот.\nВъзможно е да има и друга подобна история или да е използвал повече имена. Вероятно е добре да се помисли какво означава името Теодор - Божи дар. Това може да не е собствено име, а псевдоним, монашеско име.\nДобре е да открием източника на предсказанието, да сме сигурни поне за името. С голяма вероятност предположението ми не е вярно, но тази тема ме заинтригува много. Ще я следя с интерес!\nКазваш много хубави и умни неща!\nВероятно е добре да се помисли какво означава името Теодор - Божи дар. Това може да не е собствено име, а псевдоним, монашеско име.\nТова беше първото, за което се сетих и аз. Самата Ванга може да е имала предвид името като препратка към нещо друго. Мислих по въпроса, кой и защо би могъл да е изключен от регистрите, какво влияние е имал и каква тайна има в семейството му, която да пречи на това името му да не фигурира и делата му да бъдат потулвани от историците.\nПървият, за който се сетих, е Боян Мага. Разрових се за информация и открих нещо друго в интернет:\nЕдин от най-верните последователи на Боян Мага бил брат му - Иван /Рилски/. Той приел учението му с голяма искреност, напуснал двореца и със съдействието на други богати съмишленици построил Великата рилска обител, превърнал я в духовен център на чистото Христово Учение.\nТова логично ме наведе на мисълта за Иван Рилски. Той спокойно би могъл да бъде наречен "Теодор" от Ванга. Ето още нещо:\nТой е единственият богомил, който Българската православна църква тачи като светия; всички други богомили са били жестоко гонени и убивани. Този парадокс е обвит в тайна и нито църквата, нито историческата наука могат да го обяснят.\nСтигам дотам, че има неща около житието на Иван Рилски, които не са ни известни, а, по думите на Ванга, би трябвало да ни бъдат.\nПо исторически данни Иван Рилски е роден в село Скрино, край Дупница и няма връзка с царското семейство, говоря за Симеон Велики. Въпрки това, той е единственият, който се почита като светец и не е гонен затова, че е богомил. Ето още нещо, във връзка с него:\nТук отново намрам смисъл на названието Теодор. Ако това е вярно, остава въпросът защо Ванга държи това да е известно на българите? В крайна сметка дори и Иван Рилски да е син на Симеон Велики и брат на Боян, какво значи за нас тази информация като наследство?\nОтчасти не съм открила отговор на този въпрос, отчасти ще ви копирам нещо, от същото място, от което прочетох и копирах останалата информация. Отнася се за Боян Мага:\nВсички цитати са от текст на Петър Вангелов, който случайно открих. Аз самата нямах представа, че подобна теория съществува. Търсенето ми беше свързано изцяло със споменът, за написаното от Ванга. По пътя на логиката, от Боян и неговото дело, стигнах и дотук.\nНадявам се темата да пробуди интерес в повече хора, за да можем да обсъдим посланието на Ванга и да не загубим напразно неговите смисъл и символика!\nЛатина and Мария-София\nИма още двата Теодоровци в българската история. Първият е от братята Асенвци-Петър се наричал още и Теодор. Като срамна тайна в семейството може да се счита бракът на Калоян с братовчедка му- май е била 1-ва или 2-ра нещо което нее било разрешено.\nДругият Теодор е Цар Теодор Светослав един много успешен цар който успява да вземе и задържи властта в много трудни времена.\nКъм забравените светци може да се брой и хан Тервел - той е канонизиран заради спасяването на Константинопол от арабите. За него знаем само прабалгарскито име, но е бил християнин и е възможно да е имал и друго име.\nИнтересен дебат клик\nДа не би да става дума за св. Тривелий - тоест за хан Тервел.\nТой също като баща си Аспарух и дядо си Кубрат е бил християнин ( Кубрат е приел християнството, когато е живял в Константинопол, където се покръстил). Хан Тервел е оказал решителна помощ на византийците и заедно са разбили нахлуващите в Европа араби. Десетилетия наред западните хронисти пишели хвалебствени балади за Тервел, величайки го като св. Тривелий.\nСтатия за св. Тривелий (хан Тервел) :\nВсъщност, Мартин1977 е споменал за хан Тервел :\nНе съм чул или чел някои от царете ни с име Тодор/Теодор да е бил канонизиран.\nEdited December 7, 2011 by Христо


Автомобили :: Dacia Logan MCV пести пари на пропан-бутан :: Monitor.bg\n09:38 20 Юли 2020\nОт: Денислав Стоянов (1305)\nРумънската марка отпразнува 15 успешни години с нова версия\nКомбито от специалната лимитирана серия Blue Line впечатлява с нов син цвят\nКогато преди 15 години румънската марка Dacia беше възродена на европейските пазари, сякаш никой не вярваше в нейния успех и бъдещото развитие. Първият модел, представен в цяла Европа беше Logan през 2005 година, после се появи комбито Logan MCV, а през 2008 г. дебютира и първото поколение на Sandero. В началото на следващото десетилетие беше представен всъдеходът Duster, последван от 7-месният ван Lodgy, а истинска сензация в своя сегмент стана Dokker в пътническа и лекотоварна версия. Днес в гамата на Dacia има 7 различни модела и още куп модификации, които спечелиха доверието на клиентите с практичното си и полезно оборудване, надеждното представяне и най-достъпна цена.\nЗа да отпразнува 15 успешни години от лансирането си в Европа, румънската марка Dacia представя специална лимитирана серия Blue Line и нов наситен син цвят „Метал“. Новата версия се предлага и за комбито Dacia Logan MCV. Освен това Dacia представя и своя нов бензинов двигател TCe 100 Eco-G на пропан-бутан за цялата си гама от автомобили. Новият мотор се предлага и за Logan MCV Blue Line.\nЗа Dacia Logan MCV лимитираната серия Blue Line за е базирана на ниво на оборудване Stepway и предлага богато стандартно оборудване и полезни технологии, включително камера за заден ход и заден парктроник, автоматичен климатик и 7-инчов сензорен екран с навигационна система и аудиосистема Media Nav Evolution.\nВ екстериора на серията Blue Line правят впечатление 16-инчовите стоманени джанти със специални декоративни двуцветни тасове със син център, имитиращи алуминиеви джанти, страничната колона на вратата с черно лаково покритие и страничните огледала в черен цвят с лаково покритие.\nПри Logan MCV интериорният дизайн е освежен със специална текстилна тапицерия в черен и син цвят, сини декоративни елементи по дръжките на вратите и въздуховодите, както и черно лаково покритие на централната конзола.\nНай-голямата новост в гамата на Dacia е новият 3-цилиндров бензинов турбодвигател TCe 100 Eco-G, работещ на бензин и на пропан-бутан (LPG), който вече се предлага и за Logan MCV. Този двигател подобрява производителността, като същевременно намалява разхода на гориво и на емисиите на CO2. Той става лесно, достъпно и икономично решение, което отговаря на нуждите на клиентите на Dacia.\nНовият 1,0-литров 3-цилиндров турбиниран двигател TCe 100 Eco-G предлага подобрена производителност с максимален въртящ момент от 170 Нм при 2000 об/мин, което позволява гъвкава употреба, като същевременно намалява разхода на гориво. Агрегатът отделя около 10% по-малко емисии на CO2 от еквивалентен бензинов двигател. Цената на горивото пропан-бутан е значително по-достъпна, като винаги е до повече от половината от цената на литър бензин или дизел.\nАко средният разход на двигател LPG е малко по-висок, общият разход на гориво на километър се намалява с до 30% в сравнение с бензинов двигател и до 8% в сравнение с дизелов. Автомобилът може да работи или на бензин, или на пропан-бутан. Той е оборудван с два отделни резервоара, един за бензин и един за пропан-бутан. С два пълни резервоара автомобилът има кумулативен пробег от над 1000 км.\nБензинът може да се намери във всички станции за зареждане, а пропан-бутан присъства в почти 80% от станциите в България. Работата за водача е проста. Преминаването от бензин на пропан-бутан и обратно се извършва по два начина - ръчно, чрез специален превключвател, разположен в купето или автоматично, когато резервоарът за пропан-бутан е празен. Пълненето на резервоара също е бързо и лесно, като отнема само 2 минути. Още от самото начало, бензиновият мотор е проектиран да работи на гориво с пропан-бутан.\nДопълнителният резервоар за пропан-бутан, изработен от високоякостна стомана, е разположен на мястото на резервната гума, без да докосва резервоара за бензин, така че обемът на багажника остава същият. Освен това моделите на Dacia Eco-G имат осигурен достъп до подземни паркинги благодарение на безопасната си система, включваща предпазен клапан, възвратен клапан и ниво на пълнене, ограничено до 80% и не са засегнати от ограниченията за движение в случай на високи нива на замърсяване на въздуха.\nЗа моделите на Dacia интеграцията на пропан-бутан се извършва директно в завода. За клиента това означава лесна поръчка без допълнително забавяне и едно лице за контакт за гаранцията и поддръжката на автомобила в мрежа, обучена за работа с тази горивна технология. Марката Dacia е уверена в тази технология и предлага гаранция от 5 години или 100 000 км подобно на останалите автомобили в гамата.\nНовата Dacia Logan MCV вече се продава у нас във версията TCe 100 Eco-G, като цената започва от 21 700 лева, а в лимитираната серия Blue Line струва 26 750 лева.\nDacia Logan MCV Blue Line TCe 100 Eco-G\n6,9 л/100 км среден разход на пропан-бутан\n26 750 лева цена на модела


Виновник: два мокри детски крака - Webcafe.bg\nМария Касимова 16.02.2021, 16:00\nНакрая бащата ще излезе виновен. Че не е купил на сина си обувки, в които краката му да са сухи...\nАко е възможно да има по-голям цинизъм около ужасяващата смърт на 16-годишното момче, ударено от ток на централен софийски булевард, от този, тури му пепел. Мокрите му чорапи, бе, не електрическото напрежение по тротоара!\nНаглостта да чоплиш под една трагедия, която разтресе цялото ни общество, за да търсиш как да си измиеш мръсните ръце, вече има пандемични размери. Тук никога управляващ не е виновен.\nТези, които сме избрали да организират града, в който живеем, не приемат този избор за отговорност, а за шефско място. За "удоволствие", както беше възкликнала министърката на правосъдието, когато я назначиха.\nДа управляваш града е "удоволствие", от чиято позиция се хвърлят ПР бомбички от типа "построих ви метро", всичко е "хубаво, но не е готово" и "за съжаление".\n"За съжаление" релсите на метрото се разместиха, защото "за съжаление" има подпочвени води. "За съжаление" преди години един мъж умря, защото бръкна във фонтана на площад "Славейков", където "за съжаление" имаше електрическа обтечка. "За съжаление" падат разни отломки от сградите по столичните улици, защото "за съжаление" са остарели и пак "за съжаление", а и за изненада, никой не се грижи за тяхната безопасност. И така "за съжаление" преди време бяха убити и две жени.\nЗа всичко това "за съжаление" далеч не е виновна само настоящата управа, обаче - тя просто е поредната част от това... "за съжаление".\nВ тази неделя това "за съжаление" взе живота на дете. Докато е стояло на светофара, за да мине по пешеходната пътека с баща си. Ринали сняг двамата, прибирали се, щели да хващат рейс 72 за дома.\n"За съжаление" момчето стъпило точно там, където незнайно откога тече ток и дотам - изгоряло като бушон. Бушонът на управленското "за съжаление", което и сега се кърши в отчаяни опити да намери някаква удовлетворителна за обществото причина за трагедията.\nАма такава, от която да не пострада никой по държавната верига. Хем да се запуши устата на ядосания гражданин, хем да не го отнесе никой от "нашите".\nДа не се накърни, разбира се, и предизборната шумотевица. Да не се стреснат от дългогодишната властова дрямка, като лъснат гигантската некомпетентност, престъпната корумпираност и потресаващото нахалство. Затова в пространството веднага се появиха верни гласове, които подхванаха рефрена "навсякъде се случват такива трагедии".\nНаглостта на някои от тях стигна до това да дават примери със загинали от терористични атаки граждани на европейски градове. Странно извращение на ума трябва, за да родиш такава връзка - тези гласове дори не чуват как така сами артикулират тази "нелепа градска трагедия" като терористичен акт.\nДа, всъщност са прави - това Е терористичен акт. На управата срещу нейните граждани. Чрез нехайно заложени електрически капани. Чрез истинска изненада на същата тази управа, че около въпросната шахта има няколко незаконни търговски обекта, захранени с ток незнайно как и незнайно откъде.\nКабели има, ама не се знае на кого са! Ток се плаща, ама тоя, на когото се плаща, и той учуден - Я, кабел! Че откъде се взе?! Така, както е тръгнало, скоро ще има учудени, че там имало било шахта, че наблизо има болница, в чийто двор има павилион, че тоя булевард там съществува и... абе, изобщо вие, гражданите, кои бяхте и по какъв въпрос сте тука?\nАз съм учена от учителите ми по журналистика да си представям в подробности всяка ситуация, за която пиша или ме интересува. Така че хайде да си представим какво ще да се е случило, че по шахтата да тече ток, който може да убие всеки един от нас, всяко дете.\nПърви примерен сценарий:\nНякой решава да сложи павилион в двора на болницата. Взима някакви вътрешни разрешения, плаща наем и после го оставят да се оправя. Вика бай Нам-си-кой, който връзва ток в будката без разрешение срещу "каквото почерпиш".\nВтори примерен сценарий:\nТова с болницата и павилиона е същото. Вместо някой бай, идва група техници. И те гладни, та и те срещу "колкото почерпиш" връзват мюшенгията и си тръгват. И собственикът доволен, че спестил пари за разрешения и включвания, и те доволни, че ще има за ракия.\nТакива сценарии с различни детайли колкото искаш, всички ги знаем. След тях обаче трябва да дойде някакъв контрол все пак. Някак не може просто така да никнат павилиони по тротоарите и никой нищо да не провери - то една селска леля да седне с букет невени да го продава, ще цъфне веднага някой "орган", а при цяла будка...\nТук също разполагаме с варианти: контрол идва, ама и той урежда нещата за "колкото почерпиш"; контрол идва, установява нарушение, което се заизкачва в административната каскада, докато и там не се намери някой за почерпване. Така протоколът, препоръката, докладната записка или каквото там се казва, обикновено се "загубва".\nА докато се открие отново някой път-може би-едва ли не, незаконният павилион продължава да работи. С вързания ток от бай Нам-си-кой или момчетата от техническата група.\nИма и вариант, в който контрол просто не идва. Защо е така, ние с вас, драги ми съграждани, не можем да кажем.\nКакто не можем да кажем защо в такива съвсем класически случаи с павилиони и будки няма или не се прилагат някакви протоколи за проверка, някакви прошнуровани и подпечатани разрешения, някакви регулярни контроли, след като живеем в страна, в която по принцип бюрокрацията е висша форма на имитиране на дейност.\nЗащо управата на София е пряко отговорна за тази детска смърт? Защото тя има задължението да се грижи да живеем и функционираме в този град безопасно, сигурно и максимално удобно. Без значение дали става дума за управление от тая или оная партия - ние и родителите на мъртвото дете не се интересуваме от това.\nИнтересува ни защо тези сегашни управници на града допуснаха това да се случи. Интересува ни какво предвиждат да направят, за да не се случи пак. В този смисъл, ако утре кмет на София е розовата пантера Пинко или Пчеличката Мая, в случай, че си вършат работата отговорно и професионално, като гражданин, сигурна съм, горещо ще ги подкрепяме.\nКазах в началото, че най-големият цинизъм, който можеше да бъде роден по повод този инцидент, е твърдението, че виновни са мокрите крака на детето. Има и още един обаче. И това е акцентирането върху ромския му произход.\nДве кила Райчо срещу българския расизъм\n"Някога се гордеех, че в България хората не са расисти..."\nПо-гадна политическа и обществена гнус от това да "уточняваш" уж ей така, в името на информацията, точно този детайл, е толкова плоска манипулация за малко, но пък сигурно туширане на гнева на хората, че ми се повръща.\nЗащото кризисният ПР на онези все невинни виновни е проектирал как в усърдно поляризираното българско общество ще има една, уви, твърда част, която ще въздъхне облекчено "ооо, циганин".\nИ ще подмине трагедията с извода "един мангал по-малко". Колко долно, а?! И колко безчовечно! За едно българско дете, което никога няма да порасне, защото градът му го уби...\nОчаквам сега политическото вайкане да заглуши човешкото. Историята ще послужи за предизборни послания, за ръсене на обещания, за обвинения, за словоблудства от патриотичен и националистичен характер.\nЗад кулисите на този срамен властови театър ще останат абсолютното нехайство за човешкия живот, корупцията, пропила всичко от бай Нам-си-кой до батко, татко, чичо, ефенди и шиши, непрофесионализма, заразил като вирус една държавна конструкция от послушни, зависими и благодарни тихи хорица, и безотговорността, внедрена като национална политика.\nА през това време един баща ще погребе момчето си, една майка няма да спре да вие от мъка до края на живота си, едно дете ще търси брат си, а ние ще стискаме палци това да не се случи на нашите собствени деца.\nИ ще ги учим да не стъпват на шахти, да не бъркат във фонтани, да не вървят под стари градски фасади и изобщо... да не съществуват.\nЗа да не им пречат.\nТагове: триадица, мария касимова-моасе, за съжаление, убито от ток момче\nАрх. Шишков: Павилионът от бул. "Гешов" даже е вписан в кадастъра


Fungalock - мнения - България - производител - в аптеките - къде да купя - състав - цена - отзиви - коментари - forum-bg\nНачална страница » Fungus » Fungalock - мнения - България - производител - в аптеките - къде да купя - състав - цена - отзиви - коментари\nFungalock - мнения - България - производител - в аптеките - къде да купя - състав - цена - отзиви - коментари\nАвтор Проф. д-р Снежана Тишева Изгледи 628 Публикувано 2021-05-15T18:02:08.9487669+07:00\nМаксималният дневен прием, препоръчан от производителя, не трябва да се надвишава. Всеки от нас е пил т.\nClean Forte къде да купя, аптека. Налице са някои негативни преживявания с измама и фалшиви продукти на големи търговски сайтове като Amazon, eBay, AliExpress или Alibaba.\nVitaLine Plus Серия от Напитки за Отслабване с Нулев Ефект. Някои от тях са безалкохолни напитки, кафе, сладко мляко, хубав чай, плодов сок, Ellevre както и спортни напитки с добавена захар. да оптимизирате краката си с помощта на Valgus Pro.\nАнализирани са мненията на Black Инструкция. Добрият детокс у дома не трябва да е проблем за никого.\nВъпреки факта, че той не може да незабавни резултати и не така ефективно, както с висока якост на упражненията, увеличаване на тази активност може да направи огромна разлика върху намаляването на мазнините в хода на обучението време. Ако пациентът използва противогъбично средство, трябва да отнеме поне две седмици, преди да може да се размножава мнения.\nТова обяснява също така и се приема как невъзможните странични ефекти. Заслужава да се знае за Vivese Senso Duo Oil. *\nТогава използването на AlfaMan работи как е начинът да се върви. В кратък срок ще получите обаждане от официален дистрибутор за потвърждение на поръчката и уточняване на детайлите около доставката.\nВ резултат на това се препоръчва да не чакате дълго и рискувате да загубите пари. В същото време той е отговорен за изравняването на варовиковите задръствания. *\nЧрез анализа на независими fungaxt, индивидуални резултати и лабораторни анализи, verlaven да открия, че tinedol от постижения с Skinatrin. Кандидол няма известни странични ефекти. Не трябва да се прилага повторно, този път обаче в технологично напреднала форма. Защото има хиляди фалшификати, които е много възможно да ви навредят. *\nТова е коментари за приготвяне на коктейл, изгарящ мазнини. Производителят не ограничава периода на употреба на продукта - разтворът трябва да се прилага, докато папиломите и брадавиците бъдат напълно елиминирани. Продуктът е безопасен за употреба.\nВреме е да се справим с fungalock си. Европейското кардиологично дружество ESC съобщава, че броят на пациентите с явни или косвени признаци на заболяването се увеличава всяка година. Истината е, че активното вещество, което всички цигари съдържат, е никотинът, който може да бъде също толкова пристрастяващ, колкото твърдия алкохол и опиатите.\nRecardio аптека В същото време тромбоцитите също се активират-това са елементите на кръвта, отговорни за образуването на кръвни съсиреци аптека. Че kandida, начини за изцеление, Erogen X форум че марките, които предлага диета-как можете да odbraniti от гъбична инфекция по естествен начин. Редно е продукти като Гала Сикретс да съдържат сетификат за качество на съставките, а такъв не се вижда.\nДецата, разбира се, трябва да спят повече, тъй като всички процеси на растеж в първите етапи на живота се случват по време на сън. Семена от Шафран те са най-често използвани за третиране на хормонален дисбаланс, поради способността им да повишават либидото при мъжете.\nКолкото по-дълго се консумира продуктът, толкова по-ясни са резултатите. Подпомага процесите по регенерацията на стрии, правейки кожата блестяща мека и без несъвършенства. Вашата сестра, най добра приятелка, майка, съсед-всеки има своя собствена процедура за грижа за кожата. Обхват намаляване на подвижността в коляното SustaFix или бедрото, не е ефективно согнута, както и не просто може.\nСъщо така помислете за сравнението Отзиви Mind Plus. Производителят Hendel Хендел съветва потребителите да заявяват био-козметичното изделие единствено през неговия официален уебсайт.\nFlekosteel помага да облекчите болката и да се движите по-свободно. Влизане Във Форма В Домашни Условия.\nОригинал потиска активността на 5 -редуктазата, ензим, който превръща тестостерона в DHT. Според доклад, съставен от няколко учени, както и медицински специалисти от Кралския колеж в Лондон, не само на половия член пластична хирургия, определено, имат много ниско ниво на изпълнение общо 20 , но освен това, това лечение ще бъде особено се състоят от значителна опасност от сериозни усложнения, включително и дефекти на полов член, в допълнение към водещите Ед дисфункция. *\nТова е точно това, което показват повечето потребителски отчети от други остаряване. Поради тази причина е много по-полезно от Cholestifin.\nТака че, ако сте пораснали подмладяване най-накрая искате да изчистите кожата от акне, тогава поставете въглерода в този продукт, останете встрани от приложението и се насладете тогава на резултатите. Заслужава да се спомене, че устройството поддържа ефекти дълго след терапията.\nБолката е признак на телца червени кръвни свиване на мускулите. Да се запознаете с био-активните съставки от формулата му.\nЦялостният отговор е ясен производител не причинява неприятни странични ефекти според производителя, мненията и мрежата. Оставете при кандидатстване за позицията си. Когато животът хаотична, това е много важно, за да получите секс мирно време.\nВсе още се чудите как да се отървете от токсините. Когато участъкът се зачерви, те сърбят и кожата се лющи. Макар и рекламата на средството за хормонален баланс да твърди, че то притежава уникално по рода си действие, това не може да бъде потвърдено от наличните към момента факта.\nКонтакти вярваме, че ActiPotens може да бъде от ActiPotens стойност. Съставът на Artropant АРТРОПАНТ АРТРОПАНТ многократно успешно премина процедурата за сертифициране в съответствие с ГОСТ, следователно, отговаря на няколко разпоредби.\nКонсервативна, добре регулирана концентрация на съставките и доставена от други съставки, които също допринасят за ефективното подобряване на здравето. Тяхното въздействие е силно дезинфектант, антибактериално и антипаразитарным.\nВсе пак, има и някои естествени средства, за да се стимулира оргазъм и увеличаване на удоволствието Актуализирани коментари 2018. При напречно плоско стъпало възстановяването на ставата става практически без болка и странични ефекти. Благодарение на формата на спрей, представлява важна алтернатива на традиционните средства за защита срещу гъбични инфекции на кожата и ноктите. *\nПо-долу е дадена повече информация за подготовката. Като, например, заменим обикновената сол с по-полезната розова хималайска.\nКомбинацията от различни естествени видове на Collamask, обаче, премахва нуждата от това. За най-добри резултати трябва да го повтаряте 3-5 пъти на ден. Някои читатели могат да бъдат изненадани, но ако отидете на настоящите изследвания, това вещество помага да се постигне надеждна Erektion. В тази статия ще разберем как да се отървете от неэстетичных на вените на краката по естествен и ефективен начин гел. Моля, имайте предвид, че становищата на купувачи, които биха могли да си купят Erogen X от непроверени дистрибутори.\nНеговият състав се основава на почти тридесет активни България, главно от растителен произход. Какво Споделят Хората за Saw Palmetto. Ясно обобщение на средствата за защита. *\nНо не забравяйте да купувате от надеждни източници, за да избегнете фалшиви продукти. Обикновено това означава появата на възпалителен танц. Преди да купите, трябва внимателно да проверите състава, както и източника на продукта.\nМоето кратко резюме на същността на Herparen Добре проектирана, добре регулирана концентрация на съставките и доставяна от други съставки, които също имат своя дял за ефективно подобряване на здравето. Ако лекарят ви е наредил да спазвате диета, тогава знайте, че има отлично лекарство, което ще бъде по ваш вкус и ще допринесе за допълнително лечение и прочистване на стомаха.\nСъщо така голям секции Дори здравословни и балансирани храни могат в огромна степен са създали наддават на Aufelin Pure тегло. 3-ти начин е поддържането на гърба макар яке или кърпа или handwear капачки.\nТази практика за премахване на разклона на ушна кал, особено често срещано сред народите на Азия наистина, не забравяйте, че азиатците като цяло, при ухото восък по-сухи, Nutresin цена може лесно да се отстранява с помощта на този метод. Това би довело до напълно задоволителен краен ефект.\nЗа да решите проблема драматично, препоръчвам Alkotox поръчка. Ако се интересувате от Personal Slim доставка, кликнете върху този бутон.\nЕто защо все повече и повече хора се решават лечение на дефекти на зрението с аюрведа очила. Всички компоненти на лекарството са подбрани по такъв начин, че тяхната комбинация ефективно понижава нивата на холестерола в кръвта.\nКупуват само от производителя не евтино препоръчва къде да купя ежедневна употреба няма незабавно решение. Повишен тонус, подмладяване на организма, разграждането на мазнините продуктът наистина има полезни свойства. Ако следвате препращането в тази статия, ще дойдете на уебсайта на производителя, на който можете да разчитате.\nЕто защо не бива fungalock бъдете прекалено манипулирани от мненията на купувачите, които отчитат много бързи успехи. Тези продукти не са предназначени за целта, че са действително диагностичен метод, лечение, средство за защита или превенция на практика за всяка болест. Разбира се, страдащите се нуждаят от период на заселване, а дискомфортът може да бъде незначителен фактор. Когато става дума за не-общуване на личността.\nКак коментари негативни себе си достатъчно ли сте постоянни, за да завършите програмата. Консумирайте по няколко сурови какаови зърна на ден и веднага ще усетите благоприятното им въздействие върху тялото. Въпреки това, огромни проблеми, когато има втори плеврален излив, които съпровождат болката, както и подуване.\nСъщо така, както и разширяването на пениса са традиционни активни съставки, които са включени в много хранителни добавки. За да забавите част от напредъка, докато чакате следващата доставка на продукта, е изключително досадно.\nИзползвам вибратора Lovense Ferri по време на мастурбация или за любовна игра с партньор. Алопатичните лекарства потискат абсорбцията на серотонин от тези органи, което оказва лошо влияние върху функционирането на тези органи amazon. Ние откриваме Получаване на средствата от източника, към който се свързваме, и изпробването му, преди да е станало твърде късно за законно закупуване на Bustural на разумна покупна цена.\nЛесните монтажни размери, както и простото използване на rhino correct улесняват включването в измама. iBright в аптеките Ако ще и зъби на място проблемите са загрижени за тези вътрешни методи, с приемането на минута тя може да намери облекчение поръчка. Спреят PsoriControl може да бъде поръчан само през официалния уебсайт на продукта.\nКакви натурални екстракти, Съставки, и съдържания са част от Dialine Organic формула. Допринесли за това често е липсата на возбужденную както и прибиране на пениса. Това е информационен ресурс, който позволява да се запознаете подробно със свойствата на наркотиците.\nВие имате мъдростта, че наистина има значение, така че странични ефекти директно. Органичните причини са свързани със заболявания на най-различни органи и системи заболявания на пениса и простатата, заболявания на съдовете, които нарушават техния лумен и следователно кръвотока, хормонални проблеми.


Най-честите очни заболявания при деца и техните решения - Petel.bg\nНай-честите очни заболявания при деца и техните решения\nДата: 22/07, 04:20\nОчните проблеми при децата често са вродени, но могат да се появят и в резултат на злополуки или травми. Първият преглед на зрението при деца се прави, когато бебето започне да движи очите си – на три месеца. Ако лекарят подозира проблем, може да препоръча посещение при детски офталмолог. Той може да направи подробни изследвания за установяване на всяко очно състояние и да предприеме най-добрите възможни стъпки за правилното лечение на детето. Офталмологът д-р Мюрювет Айтен Тюзюналп, която е част от медицинския екип на болница ACIBADEM Altunizade в Турция, има над 20 години опит в лечението на очни заболявания при деца. Тя разказва за най-честите проблеми, които открива при децата, както и съвременните решения, които прилага за успешното решаване на сложни случаи.\nД-р Тюзюналп, кои са най-често срещаните зрителни проблеми, които диагностицирате при децата?\nНай-честите очни заболявания, които диагностицираме при децата, са рефракционните проблеми. Има обаче и други ситуации, при които е нужно носенето на очила за подобряване на зрението.\nКаква е причината за рефракционните проблеми?\nТе обикновено са вродени, но има случаи, при които се появяват по-късно в живота на детето.\nКога трябва да се направи първият очен преглед на детето?\nПървият преглед трябва да е преди навършването на една година. Ние, офталмолозите, правим определени измервания, и ако забележим дадени проблеми със зрението, продължаваме с изследванията. Ако открием сериозен проблем преди детето да навърши годинка, то трябва да носи очила преди тригодишна възраст. Често диагностицираме проблеми със зрението, мързеливо око или страбизъм, и при всеки случай преценяваме дали детето ще се нуждае от очила. В зависимост от ситуацията оценяваме бъдещото развитие и определяме действията си стъпка по стъпка, за да разрешим проблема или да подобрим зрението. Бебето се преглежда през шест месеца и в зависимост от диоптъра решаваме дали са необходими очила от 2-годишна възраст или по-късно. Ако проблемът е много сериозен, може да препоръчаме слагане на очила преди едногодишна възраст. Решението зависи от резултатите от измерванията: можем да използваме капки за разширяване на зениците и да направим по-подробни изследвания. Продължаваме наблюдението над детето и ако се наложи да назначим очила, правим измервания веднъж на всеки шест месеца. Така че децата с диагностицирани проблеми може да започнат да носят очила преди тригодишна възраст. Такъв е случаят с рефракционните проблеми. При други проблеми като нистагъм (движение на очните ябълки) или страбизъм преди едногодишна възраст, графикът на проследяване е различен. Ако едно дете има страбизъм преди да навърши годинка, това обикновено е вроден проблем, така че ние правим измервания и ако няма проблеми на рефракцията, правим операция, когато детето е на една година. Ако няма страбизъм, но има рефракционни проблеми, медицинските измервания се различават в различните случаи: ако засягат и двете очи, може да изчакаме малко. Ако има големи разлики между двете очи, тогава може да препоръчаме очила или контактни лещи за мързеливото око. Можем също така да препоръчаме носенето на лепенка (за закриване на нормалното око). Всяко лечение е индивидуално, според случая.\nДоколко е важно тези мерки да се вземат навреме и какви са рисковете при отлагане на консултацията след едногодишна възраст?\nВсяко дете трябва да бъде прегледано преди навършването на годинка, тъй като проблемите трябва да се наблюдават внимателно. Ако детето стигне до лекар късно, на три или пет години, ситуацията е по-сложна. Очила или лепенка може да не са достатъчни. Всичко зависи от сложността на случая. Например, ако детето има далекогледство, знаем, че то ще получи страбизъм на три години или дори по-рано. Но ако сложи очила навреме, няма да се стигне до страбизъм или мързеливо око. Така че навременната диагностика е много важна за всеки очен проблем при децата.\nКак извършвате прегледите при деца до едногодишна възраст?\nБебетата трябва да минат първи преглед на тримесечна възраст, когато започват да следят обекти с очи. Първият преглед на три месеца е важен за установяване наличието на вроден проблем (катаракта, глаукома, проблем с клепачите, страбизъм). На тримесечна възраст можем да направим измервания без дилатация. Първите измервания ни насочват към по-нататъшно поведение. Ако подозирам проблем, тогава ще пристъпя към разширяване на зениците. С тази процедура можем да прегледаме ретината и да направим измервания със специалното оборудване за бебета, с което разполагаме в ACIBADEM. Според случая можем да преминем към по-подробни изследвания. Апаратурата е различна от тази, която се използва при възрастни и позволява да се правят измервания при бебета. Много, много рядко, правим прегледите под упойка. В някои по-сериозни случаи имаме нужда от по-детайлни изследвания като електроретинография (ЕРГ) или ЗЕП/VEP (оценка на цялата зрителна система), електрофизиологични измервания. Използваме ги, ако детето не може да ни проследи с поглед, ако има нистагъм или забележим проблем с очните дъна.\nДоколко е от значение прегледът да се извърши от детски офталмолог?\nВсеки офталмолог може да прегледа дете, но често е необходим експерт с опит в лечението на деца. Например, 3 диоптъра далекогледство може да са много за възрастен, но за тримесечно бебе може да не са от значение. Децата растат и тази стойност може да намалее с времето. Например, 6 диоптъра при тримесечно дете може да сочат проблем, така че ние бихме го наблюдавали в продължение на година. Ако след това установим, че стойността е паднала до 3, значи зрението се нормализира. Проследяването се различава от това при възрастни.\nКакъв е рискът, ако човек не се намеси, в случай че едното око е здраво, а другото има проблем? Има ли риск от загуба на зрението?\nРазвитието на зрението се простира в период от над 8, понякога дори 10-годишна възраст. Ако има рефракционни проблеми преди тази възраст се използват очила, контактни лещи, лепенки, и проблемите могат да се разрешат успешно. След 8-10-годишна възраст обаче нищо не може да се направи. Нелекуваното навреме мързеливо око ще остане такова за цял живот: състоянието не се влошава, но не се и подобрява.\nКакво можете да ни кажете за недоносените бебета? Имат ли те нужда от специални грижи, за да бъде зрението им добро?\nРазбира се. Тук имаме специално отделение за грижи за недоносени бебета – наблюдаваме ги отблизо. Обикновено растежът на съдовете на ретината се развива до 40-ата седмица от бременността. Ако детето е родено преждевременно, особено преди 28-ата седмица, развитието на тези съдове спира. Така че ние трябва да наблюдаваме ситуацията, за да не страда зрението на тези бебета. Могат обаче да възникнат опасни ситуации, които да засегнат очите, като кръвоизлив или недостатъчно снабдяване с кислород – те изискват интервенции. Можем да направим интравитреални инжекции или лазерна терапия, за да спрем преждевременната ретинопатия. Но в дългосрочен план съществува риск тези деца да имат тежко късогледство, страбизъм, ниска зрителна острота, така че те имат нужда от наблюдение и оценка. Сред малките пациенти имаме също преждевременно родени бебета със 7 или 8 диоптъра, с астигматизъм (когато правим лазерна терапия при недоносени бебета, анатомията на окото може да се промени). Така че трябва да ги преглеждаме периодично и да предлагаме решения за подобряване на зрението, засегнато от преждевременното раждане.\nДиагностицирате ли и глаукома при деца? Какви са причините?\nГлаукомата при децата е вродена и възниква поради проблеми в развитието на предния сегмент на окото. Тези деца се оценяват и наблюдават. Ако проблемът е много сериозен, препоръчвам операция, която се прави от хирурзи, специализирани в този тип проблеми. Аз оперирам страбизъм, нистагъм, вродена катаракта, и се занимавам с лечение и наблюдение на деца с такива проблеми.\nСблъсквате ли се със случаи на деца със зрителни проблеми заради инциденти?\nСрещаме случаи на очна парализа след травма, тези деца развиват страбизъм. Изчакваме известно време, правим магнитен резонанс, децата могат да бъдат прегледани от невролог или неврохирург, и ако състоянието не се подобрява, правим операция. Също така децата, които претърпяват различни наранявания, могат да получат катаракта след няколко месеца, дори ако не развият кривогледство. Те имат нужда от операция, лепенка за мързеливо око, бифокални лещи – в зависимост от случая.\nБихте ли споделили някои забележителни случаи, особени ситуации, с които сте се справяли в кариерата си?\nНапример, особена ситуация е парализата на третия нерв – тези деца не могат да движат очите си, клепачите може също да са засегнати, и децата имат нужда от поне три операции само за страбизма. Необходима е обаче и операция на клепача. Успявали сме да се справим със сериозни случаи. Има също така случаи на парализа, при които очите не могат да се движат нагоре и малкият пациент се нуждае от операция и на двете очи.\nИмате ли случаи на деца с рак като ретинобластома?\nИмаме немалко онкологични случаи. В някои от тях работим с неврохирурга д-р Мемет Йозек. Също така наблюдаваме деца, които в някои случаи имат очни проблеми след неврохирургични интервенции. Има сериозни случаи, по които работим заедно с детски невролози и неврохирурзи.\nМоже ли окото да регенерира?\nНие се раждаме с генетично предразположение към определени проблеми. Окото се ражда с далекогледство от 3-4 диоптъра. С времето то се настройва до 0, в противен случай по-късно може да са необходими очила. Това е нашето физиологично развитие. Но ако се появи късогледство, окото се променя, и това е необратим процес.


Въпроси | Автошкола "Димов"\nМога ли да се запиша за курс онлайн?\nДа може. Изпратете ни съобщение чрез формата за контакти на сайта. Напишете трите си имена и курса, в който искате да се включите.\nОткъде мога да си набавя материали за обучение?\nИзточници на помощни материали и ресурси за обучение можете да намерите в секцията "Връзки". Освен това всеки от обучаемите получава безплатно от нас нужните пособия и материали.\nМога ли да изкарам категория С и Е едновременно?\nНе, не можете. Съгласно нормативната уредба трябва да измине една година от придобиване на категория С за да се запишете за курс от категория СЕ. Ако през този период имате наказание с отнемане на свидетелството за правоуправление, този период не се зачита.\nМога ли да изкарам категория D и Е едновременно?\nНе, не можете. Условията за категория DE са същите както и за CE. Трябва да е изминала една година от придобиването на категория D, чак тогава можете да изкарате курса за DE.\nЗа какъв най-кратък период от време мога да изкарам курса за категория B?\nНай-краткия срок за изкарване на курса е минимум 22 учебни дни или около месец и една седмица. Всичко зависи от свободните дати за изпит на ИА "Автомобилна администрация".\nПродължителността на един учебен час е 50 мин., от които 40 мин. управление на автомобила, 5 мин. предварителен инструктаж за провеждане на часа и 5 мин. анализ на преминалото обучение.\nВажат ли отстъпките и промоциионалните оферти в условията на разсрочено заплащане на курса?\nДа, отстъпките и промоционалните условия са валидни при разсрочено плащане на таксата за курса.\nКакво включва цената на даден курс?\nПосочената в сайта цена на курса не включва таксите за полагане на изпитите пред ИА "Автомобилна Администрация". Тези изпити се заплащат отделно и съгласно нормативните актове касаещи агенцията. Посочената цена не включва също и отстъпките по промоционалните пакети.\nАко имате въпроси можете да ги зададете ТУК.


Ще оцените ли тези ръчни изработки? - Изкуство - Изящно, Приложно и Сценично - kaldata.com - Форуми\nЩе оцените ли тези ръчни изработки?\nот ----------------, 11 март 2017 в Изкуство - Изящно, Приложно и Сценично\nСтранна тема, но искам нещо като оценка на това което ще покажа! Важно е!\nИзработени са ръчно от хартия и цветни хартиени ленти!\nРедактирано 11 март 2017 от Кумчо вълчооо (преглед на промените)\nДете ли ги е правило?\nПървото изглежда добре,красиво,втората малко мешано,но не разбирам много от това.Ако ти трябват мнения,събирай!\nВиждам няк'ъв петел,слънце и доста зелено.\nС калпава камера са снимани, но ще опитам в понеделник да кача по добри снимки!\n"Ако ти трябват мнения,събирай!" Да. То, за това и темата. Искам просто как да кажа - едно сверяване на мнения!!!\nЗа дете е много добре според мен, има заложби.\nДори и в този вид с + ще представлява един вид подкрепа, насърчаване към детето. Не виждам нищо лошо в това и трябва да има повече такива деца. Утре същото това дете, може да се окаже гений, което ще радва хората!\nПървото е хубаво, кокиче, но второто не знам какво е\nРедактирано 11 март 2017 от acnekt (преглед на промените)\nПървата ми харесва повече.\nКак какво е?Градина с ограда, цветя, петел кукурига, пеперуда лети и слънцето грее.\nНе, прави са! Снимката е мнооого калпава. Реалнопо по - добрата е втората, но както казах, ще мога да прикача нова след време пр. към Понеделник!\nДе видя петел? Аз виждам като папагал шарен. Но първо си помислих, че е храст.\nТова е изкуство, нямаш никакво въображение!\nБез караници, моля!\nПриемам и положителни, и отрицателни мнения!\nДавай,дай и другите снимки!Насърчавай,тука е възможно!Давай!\nНе е калпава камерата, а светлината е малко.\nБих ти препоръчал утре да ги снимаш на дневна светлина и дори да е с не толкова качествен апарат/телефон, ще са по-добри снимките от тези.\nНа ярка слънчева светлина ще са още по-добре, защото ще носят послание сетивата ни ще могат да попият изцяло това, което ни предлага снимката.\nпп. Също бих препоръчал да направиш два кадъра - отблизо да е единия, а другия по-отдалече.\nИ да качиш тук и двата или ги качи някъде, където ще бъде запазен оргиналния размер и респективно оргиналното качество.\nНе го слушай тоя,вероятно е добронамерен,кво да ти кажа-Пр\nРедактирано 11 март 2017 от Воробянинов (преглед на промените)\nЕто и обещаните по - добри снимки, макар и пак обработени заради размера допустим за качване!\nСъжалявам за закъснението!\nРедактирано 14 март 2017 от Кумчо вълчооо (преглед на промените)\nна 3/11/2017 в 18:48, Кумчо вълчооо написа:\nДетето има дарба, която непременно трябва да бъде насърчавана.\nНякои родители дават мило и драго, за да изкарат детето си даровито, но напразно - дарбите са по рождение.\nЩастлив баща си!\nна 14.03.2017 г. в 22:05, Кумчо вълчооо написа:\nБраво, да продължава все така\nДа хвърля и моите 50 ст'инки. Много са сладурски, но според мен не насърчавай детето да поема по какъвто и да е път. Просто му казвай, че каквото и да реши, ще си зад него и ще го подкрепиш, но нека само да си избира какво иска от живота. Хубаво е да му показваш плюсовете и минусите на изборите му, за да има по-добра база данни, която да му помага за решението. Но трябва да се абстрахираш от твоите желания и да предоставяш само факти и статистика.\nРедактирано 29 март 2017 от badsector (преглед на промените)\nЕдна бърза скица!